钦定古今图书集成/明伦汇编/氏族典/第237卷 > 张煚
## 钦定古今图书集成/明伦汇编/氏族典/第237卷 > 张煚

按《隋书张煚传》：“煚字士鸿，河间鄚人也。好学有父风。
在魏释褐奉朝请，周太祖引为外兵曹。明武世，历膳
部大夫、冢宰司录，赐爵北平县子。宣帝时，加仪同。高
祖为丞相，煚深自推结，高祖以其有干用，甚亲遇之。
及受禅，拜尚书右丞，进爵为侯。俄迁太府少卿，袭爵
虞乡县公。寻拜冀州刺史、晋王长史。及晋王为皇太”
子，复为冀州刺史。仁寿四年，卒官，时年七十四。